เขียนย่อหน้าเกี่ยวกับ เหตุผลที่มูลค่าทางบัญชี เป็นคำตอบที่ดีในการลงทุนในหุ้นกลุ่มธนาคาร
เหตุผลที่มูลค่าทางบัญชี เป็นคำตอบที่ดีในการลงทุนในหุ้นกลุ่มธนาคาร มีอยู่ 2 สาเหตุหลัก ๆ ด้วยกัน สาเหตุแรกมาจาก มูลค่าทางบัญชี มีความผันผวนน้อย แต่เมื่อไหร่ที่เมื่อบริษัทนั้นเกิดภาวะขาดทุน จะส่งผลทำให้มูลค่าทางบัญชีมีค่าลดลง แต่ไม่ได้ลดลงจนเกิดผลกระทบอย่างเป็นนัยสำคัญเลยทีเดียว ส่วนสาเหตุอีกหนึ่งข้อก็คือ กำไรของหุ้นกลุ่มธนาคารอยู่ในช่วงระยะเวลาใดเวลาหนึ่งเท่านั้น และมีการแปรผันตรงตามสินทรัพย์ที่มีอยู่

บทเรียนจากย่อหน้านี้

หุ้นกลุ่มธนาคาร (Banking Sector) ถือเป็น Cyclical stock ประเภทหนึ่ง เนื่องจากความสามารถในการทำกำไรขึ้นอยู่กับภาวะเศรษฐกิจในขณะนั้น ในภาวะที่เศรษฐกิจดี มีการลงทุนมาก หุ้นกลุ่มนี้จะทำกำไรได้ดี ในทางกลับกัน ในภาวะที่เศรษฐกิจซบเซา การทำกำไรของหุ้นกลุ่มนี้ก็จะแย่ตามสภาวะเศรษฐกิจ

การใช้ P/E ratio อาจไม่ใช่คำตอบที่ดีในการลงทุนหุ้นในอุตสาหกรรมนี้ เพราะในช่วงที่เศรษฐกิจถึงจุดต่ำสุด สัดส่วน P/E จะมีค่ามาก (ทำให้ดูแพง ไม่น่าลงทุน) อาจเกิดจากตัว Earning ที่น้อยจนอาจถึงขั้นติดลบได้ เมื่อเศรษฐกิจกลับมาฟื้นตัว จะทำให้ Earning มากขึ้น ตัวหารมากขึ้น ค่า P/E ก็จะต่ำลงเองโดยปริยาย ทำให้เราอาจพลาดโอกาสในการลงทุนที่ดีไป

แล้วทำไมมูลค่าทางบัญชี หรือ Book Value จึงเป็นคำตอบ


1. เนื่องจาก Book Value มีความผันผวนน้อยกว่า Earning อย่างไรก็ตาม แน่นอนว่าเมื่อบริษัทประสบภาวะขาดทุน จะทำให้ Book Value ลดลง แต่ก็ไม่ได้ลดลงจนมีนัยสำคัญ

2. ความสามารถในการกำไรของหุ้นกลุ่มธนาคารจะอยู่ในช่วงช่วงหนึ่งเท่านั้น และแปรผันตามสินทรัพย์ที่มี ยกตัวอย่างเช่น ในสภาวะที่เศรษฐกิจดีมากๆ กลุ่มธนาคารก็ไม่สามารถคิดอัตราดอกเบี้ยผู้กู้ได้ถึง 40 เปอร์เซ็นต์ต่อปี
ความรู้ทางการเงิน